સવારે ૬.૩૦ કલાકે સુરત પહોંચી માતૃશ્રી રતનબેન વિરસંગભાઈ ગોકળભાઈ ભટોળ અતિથીગૃહ માં ઉતરી આરામ કરી રહ્યા હતા અને ત્યા તો સવારે ૭.૦૦ વાગે મોબાઈલ માં મિત્રનો નબર રણક્યો ..ભાઈ તૈયાર થઈ જાઓ હું આવુ છુ..જીવન માં પ્રથમ વખત સ્લીપીંગ કોચમાં મુસાફરી કરી હતી પ્રથમ અનુભવ હોવાથી પુરતી ઉંઘ મળી ન હતી ઉજાગરાની અસર હતી.મિત્ર સવારે ૭.૩૦ કલાકે ઉતારે આવી પહોંચ્યા અને અમે પણ નાહી ધોઈને તૈયાર થઈ ગયા અને અમારી સુરત સફરની શરૂઆત થઈ સુરતના પ્રખ્યાત ગોપાલ ના સુરતી લોચા ના નાસ્તા થી અને ચા થી.સ્વાદિષ્ટ નાસ્તા ની મિઝબાની બાદ અમે મુળ વડગામના અને સુરત સ્થિત જૈન શ્રેષ્ઠી એવા શ્રી પ્રકાશભાઈ ના પુત્રના લગ્ન ના રીશેસ્પશનમાં વડગામથી અમારા સાથેના મિત્ર શ્રી રઘનાથભાઈ ને આમંત્રણ હોવાથી અમે પણ સાથે આ પ્રસંગ માં હાજરી આપવા નીકળ્યા.રસ્તામાં અમારા સગાવહાલાના પણ મકાન આવતા હોવાથી ચાલો આટલે સુધી આવ્યા છીએ તો તેમને પણ ૧૦ મિનિટ મળતા જઈએ અને અમે શ્રી વાઘજીકાકા-રમીલાફઈ અને માંનસંગફુઆ અને લીલાફઈને મળવા ગયા,તેઓએ પણ અમને ખુબ જ આદર સ્ત્કાર કર્યો અને ચા-નાસ્તો કરાવ્યા ત્યારબાદ અમે સુરતના ગોડદોડ વિસ્તારમાં આવેલ અગ્રવાલ સમાજ ભવન પહોંચી ગયા. અગ્રવાલ સમાજ ભવન માં આયોજીત સુંદર લગ્ન પ્રસંગમાં ઘણુ શીખવાનું અને જાણવાનું મળ્યુ.વડગામના વતની હોવાના નાતે અમને પણ ઉમળકાથી વડગામના જૈન પરિવાર તરફ્થી ઉમળકાભેર આવકાર અને પ્રેમ મળ્યો.આ પ્રસંગ માં ભોજન પહેલા લગ્ન પહેલાની જૈન વિધી અને સંગીત નો કાર્યક્રમ હતો, આ કાર્યક્રમ માં વિશેષ બાબત એ ગમી કે જે યુવાનના લગ્ન હતા તેના દરેક પરિવારજનો (નાના ભુલકાઓ થી માંડીને મોટેરાઓ સુધી) એ વારાફરથી સુંદર પોતાના પસંદગી ના ગીત-સંગીત ના તાલે અફલાતુન ડાંસ કર્યા અને આખો હોલ સંગીતમય અને આનંદમય બની ગયો.આની પાછળનું રહસ્ય મને એ લાગ્યુ કે પરિવારજનો એ આ આનંદના ઉત્સવમાં સહભાગી થવાનું અને પ્રસંગને ભરપુર માણવાનો..લગ્ન પહેલા વર-વધુને સાથે સંગીતના તાલે ઝૂમતા જોઈ પ્રસંગની ગરીમાં દિપી ઉઠી..જ્યુસ અને સ્વીટ સાથે જૈન શ્રેષ્ઠીના પ્રસંગને માણતા આગલા દિવસનો અમારા પ્રવાસનો થાક ક્યારે ઉતરી ગયો તેની ખબર પણ ના પડી.વિવિધ વ્યંજનો સાથે ના સ્વાદિષ્ઠ ભોજન લીધા બાદ છૂટા પડતી વખતે મે પ્રકાશભાઈને મળીને એ જાણવાનો પ્રય્ત્ન કર્યો કે આટલો અદભૂત ડાંસ પરિવારના દરેક સભ્યો કેવી રીતે કરી શક્યા તો તેઓ એ જણાવ્યુ કે અમે આની આગોતરી તૈયારી અને ટ્રેનીંગ લીધી છે. દરેક પરિવારજનો ના આનંદ અને ઉત્સાહ વગર લગ્ન પ્રસંગ ની યોગ્ય ઉજવણી ના ગણાય.જૈન શ્રેષ્ઠીના પરિવારજનો માં આવો ઉસ્તાહ ને આનંદ જોવા મળતો હતો.જૈન શ્રેષ્ઠી તરફ થી બીજા દિવસે વરઘોડામાં અને લગ્ન વખતે હાજર રહેવાનું ઉસ્માભર આમંત્રણ મળ્યુ પણ સમયના અભાવે એ શક્ય નહોતુ,પણ વતન ના વ્યક્તી પ્રત્યેનો લગાવ ત્યા અમને સતત અહેસાસ કરાવતો રહ્યો અને ધાણધારની ધરતી ની મહેક પ્રસરાવતો રહ્યો તેની અનુભુતિ અમને અમારી આ પ્રસંગ માં ત્રણ કલાકની હાજરીથી ચોક્કસ થઈ.